Document ID: 32014D0091

KOMISIJOS ĮGYVENDINIMO SPRENDIMAS
2014 m. vasario 14 d.
kuriuo dėl pripažinimo, kad tam tikruose Italijos ir Ispanijos regionuose oficialiai nenustatyta bruceliozės (B. melitensis), iš dalies keičiamas Sprendimo 93/52/EEB II priedas ir kuriuo dėl paskelbimo, kad Vengrijoje oficialiai nenustatyta tuberkuliozės, Rumunijoje ir tam tikruose Italijos regionuose - bruceliozės ir tam tikruose Italijos regionuose - enzootinės galvijų leukozės, iš dalies keičiami Sprendimo 2003/467/EB I, II ir III priedai
(pranešta dokumentu Nr. C(2014) 741)
(Tekstas svarbus EEE)
(2014/91/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos A priedo I skyriaus 4 punktą, A priedo II skyriaus 7 punktą ir D priedo I skyriaus E skirsnį,
atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (2), ypač į jos A priedo 1 skyriaus II skirsnį,
kadangi:
(1)
Direktyva 91/68/EEB nustatomi gyvūnų sveikatos reikalavimai, reglamentuojantys Sąjungos vidaus prekybą avimis ir ožkomis. Joje nustatytos sąlygos, pagal kurias gali būti pripažįstama, kad valstybėse narėse arba jų regionuose oficialiai nenustatyta bruceliozės;
(2)
Komisijos sprendimo 93/52/EEB (3) II priede išvardyti valstybių narių regionai, kuriuose vadovaujantis Direktyva 91/68/EEB oficialiai nenustatyta bruceliozės (B. melitensis);
(3)
Italija pateikė Komisijai dokumentus, kuriais įrodoma, jog Ligūrijos ir Lacijaus regionuose laikomasi atitinkamų Direktyvoje 91/68/EEB nustatytų sąlygų, kad būtų pripažinta, jog tuose regionuose bruceliozės (B. melitensis) oficialiai nenustatyta;
(4)
įvertinus Italijos pateiktus dokumentus reikėtų pripažinti, kad Ligūrijos ir Lacijaus regionuose bruceliozės (B. melitensis) oficialiai nenustatyta;
(5)
Ispanija pateikė Komisijai dokumentus, kuriais įrodoma, jog Navaros autonominėje srityje laikomasi atitinkamų Direktyvoje 91/68/EEB nustatytų sąlygų, kad būtų pripažinta, jog tame regione bruceliozės (B. melitensis) oficialiai nenustatyta;
(6)
įvertinus Ispanijos pateiktus dokumentus, reikėtų pripažinti, kad Navaros autonominėje srityje bruceliozės (B. melitensis) oficialiai nenustatyta;
(7)
todėl Sprendimo 93/52/EEB II priede atitinkami Italijai ir Ispanijai skirti įrašai turėtų būti atitinkamai iš dalies pakeisti;
(8)
Direktyva 64/432/EEB taikoma Sąjungos vidaus prekybai galvijais ir kiaulėmis. Joje nustatytos sąlygos, pagal kurias gali būti paskelbta, kad valstybėje narėje arba valstybės narės regione galvijų bandose oficialiai nenustatyta tuberkuliozės, bruceliozės ir enzootinės galvijų leukozės;
(9)
Komisijos sprendimo 2003/467/EB (4) prieduose išvardytos valstybės narės ir jų regionai, kuriuose oficialiai nenustatyta (atitinkamai) tuberkuliozės, bruceliozės ir enzootinės galvijų leukozės;
(10)
Vengrija pateikė Komisijai dokumentus, kuriais įrodoma, jog visoje Vengrijos teritorijoje laikomasi atitinkamų Direktyvoje 64/432/EEB nustatytų sąlygų, kad būtų pripažinta, jog visoje jos teritorijoje tuberkuliozės oficialiai nenustatyta;
(11)
įvertinus Vengrijos pateiktus dokumentus reikėtų paskelbti, kad toje valstybėje narėje tuberkuliozės oficialiai nenustatyta;
(12)
Rumunija pateikė Komisijai dokumentus, kuriais įrodoma, jog visoje Rumunijos teritorijoje laikomasi atitinkamų Direktyvoje 64/432/EEB nustatytų sąlygų, kad būtų pripažinta, jog visoje jos teritorijoje bruceliozės oficialiai nenustatyta;
(13)
įvertinus Rumunijos pateiktus dokumentus reikėtų paskelbti, kad toje valstybėje narėje bruceliozės oficialiai nenustatyta;
(14)
Italija Komisijai pateikė dokumentus, kuriais įrodoma, jog Ligūrijos regione laikomasi atitinkamų Direktyvoje 64/432/EEB nustatytų sąlygų, kad būtų pripažinta, jog tame regione bruceliozės oficialiai nenustatyta;
(15)
įvertinus Italijos pateiktus dokumentus reikėtų paskelbti, kad Ligūrijos regione bruceliozės oficialiai nenustatyta;
(16)
Italija pateikė Komisijai dokumentus, kuriais įrodoma, jog Kampanijos regiono Avelino provincijoje, Lacijaus regiono Latinos provincijoje ir Ligūrijos regione laikomasi atitinkamų Direktyvoje 64/432/EEB nustatytų sąlygų, kad būtų pripažinta, jog tose provincijose ir regione enzootinės galvijų leukozės oficialiai nenustatyta;
(17)
įvertinus Italijos pateiktus dokumentus reikėtų paskelbti, kad Kampanijos regiono Avelino provincijoje, Lacijaus regiono Latinos provincijoje ir Ligūrijos regione enzootinės galvijų leukozės oficialiai nenustatyta;
(18)
todėl Sprendimo 2003/467/EB I, II ir III priedus reikėtų atitinkamai iš dalies pakeisti;
(19)
šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/52/EEB II priedas iš dalies keičiamas pagal šio sprendimo I priedą.
2 straipsnis
Sprendimo 2003/467/EB I, II ir III priedai iš dalies keičiami pagal šio sprendimo II priedą.
3 straipsnis
Šis sprendimas skirtas valstybėms narėms.
Priimta Briuselyje 2014 m. vasario 14 d.

Labels: 3
18
6